ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ধাতু এবং বায়ুর সাহায্যে তৈরি রিচার্জেবল ব্যাটারির জন্য কম খরচের তড়িৎ অনুঘটক তৈরিতে মাছের কানকো ব্যবহার
নতুন দিল্লি, ২০ এপ্রিল, ২০২০
বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা, মোহালীর ইনস্টিটিউট অফ ন্যানো সাইন্স এন্ড টেকনোলজি – র বিজ্ঞানীরা মাছের কানকো থেকে কম খরচে একটি কার্যকর তড়িৎ অনুঘটক তৈরি করেছেন। এর সাহায্যে পরিবেশ বান্ধব কিছু যন্ত্রপাতি তৈরি করা যাবে। যেখানে বিদ্যুৎএর সাশ্রয় হবে।
গবেষকরা জৈব কার্বণ বা ন্যানো স্ট্রাটচার বা অতি ক্ষুদ্র কাঠামোর সাহায্যে যে যন্ত্র তৈরি করবেন তা পুর্ননবিকরণ শক্তির সংরক্ষণের ক্ষেত্রে সুবিধা হবে। তাঁরা জ্বালানী কোষ, জৈব জ্বালানী কোষ এবং ধাতু – বায়ুর সাহায্যে ব্যাটারি তৈরি করছেন, যা বিদ্যুৎ সঞ্চয়ের ক্ষেত্রে সুবিধে হবে।
বর্তমানে কম খরচে জৈব পদার্থ ব্যবহার করে, বিদ্যুৎ সাশ্রয়ী যন্ত্রাংশ তৈরিতে গুরুত্ব দেওয়া হচ্ছে, যা কার্বনের ওপর প্লাটিনাম ব্যবহার করে তড়িৎ অনুঘটকের থেকে আরো বেশি কার্যকরী হবে। জ্বালানী সাশ্রয়ের জন্য পরবর্তী প্রজন্মের স্বল্পমূল্যের কার্বন ভিত্তিক তড়িৎ অনুঘটক উদ্ভাবনের লক্ষ্যে ডঃ রামেন্দ্র সুন্দর দে-এর নেতৃত্বে আইএনএসটি-র গবেষকরা এই কাজটি চালাচ্ছেন। মাছের ফেলে দেওয়া অংশ অর্থাৎ কানকো থেকে লোহা, ম্যাঙ্গানিজ এবং নিউট্রন সমৃদ্ধ ছিদ্রযুক্ত কার্বনের সাহায্যে এই তড়িৎ অনুঘটকটি তৈরি করা হয়েছে। এটি ব্যবহার করে দস্তা এবং বায়ুর সাহায্যে তৈরি ব্যাটারিতে দীর্ঘক্ষণ ধরে বিদ্যুৎ সঞ্চয় করে রাখা যায়। গবেষকরা, জানাচ্ছেন, জৈব পদার্থ ও ধাতুর মাধ্যমে স্বল্প খরচের যে তড়িৎ অনুঘটক তৈরি করা যায়, তা অত্যন্ত বিদ্যুৎ সাশ্রয়ী।
(CG/CB/SFS
প্রধানমন্ত্রীরদপ্তর
ঈদ-উল-জোহা উপলক্ষে প্রধানমন্ত্রীর শুভেচ্ছা
নয়াদিল্লি, ২২ আগস্ট, ২০১৮
ঈদ-উল-জোহা উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন। এই দিনটি আমাদের সমাজে সহানুভূতি ও সৌভ্রাতৃত্বের সত্তাকে গভীরতর করবে বলে তিনি আশা প্রকাশ করেছেন।
CG/SC/DM/….
(Visitor Counter : 66
পর্যটনমন্ত্রক
পর্যটন মন্ত্রকের ২০২০-র বর্ষশেষের পর্যালোচনা
নতুন দিল্লি, ০৩ জানুয়ারি, ২০২১
কেন্দ্রীয় পর্যটন দপ্তরের ২০২০-র বর্ষশেষের পর্যালোচনায় গুরুত্বপূর্ণ বিষয়গুলোর ওপর আলোকপাত করা হয়েছে।
১) পর্যটনমন্ত্রকের পক্ষ থেকে দিল্লিতে ২৬ থেকে ৩১ জানুয়ারি ২০২০তে ভারত পর্ব উৎসবের আয়োজন। প্রজাতন্ত্র দিবসের অঙ্গ হিসেবে অনুষ্ঠিত ভারত পর্বে-র ভাবনা ছিল সার্ধশতবর্ষে মহাত্মা এবং এক ভারত শ্রেষ্ঠ ভারত।
২) এই মন্ত্রকের পক্ষ থেকে ইনক্রেডিবল ইন্ডিয়া টুরিস্ট ফ্যাসিলিটেটর শংসাপত্র প্রদানের কর্মসূচিতে ২০২০- র ২১ডিসেম্বর পর্যন্ত মোট ৬৪০২ জন নথিভূক্ত হয়েছেন।
৩) গুজরাটের কচ্ছে ডেস্টিনেশন ম্যানেজমেন্ট ও কমিউনিটি পার্টিসিপেশনের মাধ্যমে পর্যটন বিষয়ে আলোচনা সভার আয়োজন।
৪) অবিশ্বাস্য ভারত ইনক্রেডিবল ইন্ডিয়া নামে ওয়েবসাইটের উদ্বোধন। চাইনিজ, আরবিক এবং স্প্যানিশ ভাষাও তাতে রাখা হয়।
৫) দেশের পর্যটন ক্ষেত্রকে প্রসারিত করার লক্ষ্যে জনসচেতনতা গড়ে তুলতে "দেখো আপনা দেশ" কর্মসূচির ব্যবস্থা।
৬) পর্যটন মন্ত্রক বিদেশি পর্যটকদের জন্য 'স্ট্র্যন্ন্ডেড ইন ইন্ডিয়া' নামে একটি পোর্টাল চালু করেছে।
৭) ড্রোন ক্যামেরার ব্যবহার করে মন্ত্রকের পক্ষ থেকে দেশের গুরুত্বপূর্ণ পর্যটন কেন্দ্র গুলির ছবি তোলার ব্যবস্থা করা হয়েছে।
৮) মন্ত্রকের পক্ষ থেকে আন্তর্জাতিক যোগ দিবস উদযাপন করা হয়।
৯) পর্যটন মন্ত্রকের তরফ থেকে ন্যাশনাল ইন্টিগ্রেটেড ডাটাবেস অফ হস্পিটালিটি ইন্ডাস্ট্রি বা নিধি নামে একটি কর্মসূচির সূচনা করেছেন।
১০) কোভিড জনিত বর্তমান পরিস্থিতিতে মন্ত্রকের পক্ষ থেকে সিস্টেম ফর অ্যাসেসমেন্ট অ্যাওয়ারনেস এন্ড ট্রেনিং ফর হস্পিটালিটি বা সাথী কর্মসূচির ব্যবস্থা করা হয়েছে।
১১) দেশের পর্যটন সংক্রান্ত বিষয় নিয়ে কেন্দ্রীয় সংস্কৃতি ও পর্যটনমন্ত্রী শ্রী প্রহ্লাদ সিং প্যাটেল ৩৪ টি রাজ্যের মন্ত্রী ও প্রশাসনিক আধিকারিকদের সঙ্গে বৈঠক করেছেন।
১২) মিজোরামে দেনজওয়ল গলফ রিসোর্টের উদ্বোধন। স্বদেশ দর্শন প্রকল্পে এটি করা হয়েছে।
১৩) গুজরাটের সোমনাথে তীর্থযাত্রীদের স্বার্থে বহুবিধ ব্যবস্থা গ্রহণ।
১৪) কেরালার গুরুভায়ুরে পর্যটকদের সুবিধা প্রদানের জন্য একটি কেন্দ্র স্থাপন।
১৫) এক ভারত শ্রেষ্ঠ ভারত কর্মসূচি রূপায়ণে বিভিন্ন অনুষ্ঠানের আয়োজন।
১৬) কেন্দ্রীয় মন্ত্রী প্রহ্লাদ সিং প্যাটেলের উপস্থিতিতে ট্রাভেল এজেন্টস এসোসিয়েশন অফ ইন্ডিয়া এবং ফিকি লেডিস অর্গানাইজেশনের সঙ্গে চুক্তি স্বাক্ষর। যা মহিলাদের ক্ষমতায়নের নিদর্শন।
প্রধানমন্ত্রীরদপ্তর
কোভিড-১৯ সংক্রান্ত সমাধান MyGovIndia প্ল্যাটফর্মে পাঠানোর জন্য সাধারণ মানুষের প্রতি প্রধানমন্ত্রীর আহ্বান
নয়াদিল্লি, ১৬ মার্চ, ২০২০
প্রধানমন্ত্রী শ্রী নরেন্দ্র মোদী করোনা ভাইরাস  মোকাবিলায় প্রযুক্তি-নির্ভর সমাধান MyGovIndia প্ল্যাটফর্মে পাঠানোর জন্য সাধারণ মানুষের প্রতি আহ্বান জানিয়েছেন।
এক ট্যুইটে প্রধানমন্ত্রী বলেছেন “এক সুস্থ সবল বিশ্বের জন্য প্রযুক্তির সদ্ব্যবহার প্রয়োজন। বহু মানুষ কোভিড-১৯ মোকাবিলায় প্রযুক্তি-নির্ভর বিভিন্ন সমাধান জনসমক্ষে তুলে ধরছেন। আমি তাঁদের এই সমাধানসূত্র @mygovindia প্ল্যাটফর্মে পাঠানোর অনুরোধ জানাই। মানুষের এই প্রচেষ্টা উপকারে আসবে।”
CG/BD/DM
(Visitor Counter : 104
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় আবাসন ও নগরোন্নয়ন মন্ত্রকের কাজের বার্ষিক পর্যালোচনা ২০১৮
নগর পুনরুজ্জীবনে স্মার্ট সিটি প্রকল্প রূপায়ণ
নয়াদিল্লি, ২৯ ডিসেম্বর, ২০১৮
দেশের নগর পুনরুজ্জীবনের লক্ষ্যে সারা দেশে ২ লক্ষ ৫ হাজার ১৮ কোটি টাকা ব্যয়ে যে স্মার্ট সিটি মিশন রূপায়ণের কাজ চলছে, তাতে ৫ হাজারেরও বেশি শহরের নবীকরণ ও পুনরুজ্জীবন হবে। এছাড়াও, প্রধানমন্ত্রী আবাস যোজনা -র অধীনে ৬৫ লক্ষ গৃহ নির্মাণের কাজের অনুমোদন দেওয়া হয়েছে। অম্রুত প্রকল্পে শহরাঞ্চলে জল সরবরাহ, নিকাশী এবং পরিচ্ছন্নতা পরিকাঠামো গড়ে তোলার জন্য ৭৭ হাজার ৬৪০ কোটি টাকার প্রকল্প অনুমোদন করা হয়েছে। শহরগুলির পরিবহণ ব্যবস্থাকে সময়োপযোগী করে গড়ে তোলার জন্য দেশের অনেকগুলি শহরে মেট্রো রেল ব্যবস্থা চালু করার উদ্যোগ নেওয়া হয়েছে।
স্মার্ট সিটি প্রকল্প নির্বাচনের চতুর্থ পর্যায়ে ১০০টি শহরকে চিহ্নিত করা হয়েছে। এই ১০০টি শহরে ২ লক্ষ কোটি টাকা ব্যয়ে ৫ হাজার ১৫১টি প্রকল্প রূপায়ণের কাজ চলছে। এছাড়া, ১০ হাজার ১১৬ কোটি টাকা ব্যয়ে ৫৩৪টি কাজ সম্পূর্ণ হয়েছে। ৪৩ হাজার ৪৯৩ কোটি টাকা ব্যয়ে ১১৭৭টি প্রকল্পের কাজের সূচনা হয়েছে। ৩৮ হাজার ২০৭ কোটি টাকা ব্যয়ে ৬৭৭টি প্রকল্পের দরপত্র আহ্বান করা হয়েছে। শহরে বাস-যোগ্যতার নিরিখে ১১১টি শহরের জন্য শহরে বসবাসের সূচক চালু করা হয়েছে। দেশের বেশ কিছু উচ্চ শিক্ষা প্রতিষ্ঠানে স্মার্ট সিটি ফেলোশিপ এবং ইন্টার্নশিপ কর্মসূচি চালু করা হয়েছে। শহরগুলির মধ্যে উদ্ভাবনী প্রকল্প নির্বাচনের জন্য প্রতিযোগিতার ব্যবস্থা হয়েছে।
স্মার্ট সিটি মিশনের আওতায় যেসব শহরকে নির্বাচন করা হয়েছে, সেখানকার সড়ক, জল সরবরাহ, সৌরবিদ্যুৎ ব্যবস্থা সহ বিভিন্ন ক্ষেত্রে উন্নয়নের উদ্যোগ নেওয়া হয়েছে। ২০১৮ সালে জুলাই মাসে ডিজিটাল আর্থিক লেনদেন ব্যবস্থা চালু করায় উৎসাহদানের লক্ষ্যে স্মার্ট সিটি ডিজিটাল লেনদেন পুরস্কার চালু করা হয়েছে।
CG/PB/SB
(Visitor Counter : 106
স্বরাষ্ট্র মন্ত্রক
দমকল পরিষেবার সম্প্রসারণ ও আধুনিকীকরণে প্রকল্প
নতুন দিল্লি, ২৫ জুলাই, ২০২৩
রাজ্যগুলিতে দমকল পরিষেবার সম্প্রসারণ এবং আধুনিকীরণের লক্ষ্যে কেন্দ্রীয় সরকার ৪ জুলাই, ২০২৩ তারিখে একটি প্রকল্প চালু করেছে। ন্যাশনাল ডিজাস্টার রেসপন্স ফান্ড -এর অধীনে চালু করা এই প্রকল্পে ২০২৫-২৬ অর্থবর্ষ পর্যন্ত দমকল পরিষেবাকে শক্তিশালী করার লক্ষ্যে রাজ্যগুলিতে ৫ হাজার কোটি টাকা খরচ করা হবে।
এই প্রকল্পের অধীনে রাজ্যগুলিতে দমকল পরিষেবার সম্প্রসারণ এবং আধুনিকীকরণ করা হবে। এর মধ্যে রয়েছে, নতুন দমকল কেন্দ্র তৈরি, রাজ্যের দমকল প্রশিক্ষণ কেন্দ্রগুলিকে শক্তিশালী করা ও ক্ষমতা বাড়ানো, দমকল বাহিনীর জন্য আধুনিক সরঞ্জামের ব্যবস্থা, দমকলের সদর কার্যালয় ও শহরাঞ্চলের দমকল কেন্দ্রগুলিকে শক্তিশালী করা, প্রযুক্তিগত উন্নয়ন প্রভৃতি। আইনি ও পরিকাঠামোগত সংস্কারের জন্য রাজ্যগুলিকে অতিরিক্ত ৫০০ কোটি টাকা দেওয়া হবে।
দমকল পরিষেবা রাজ্যের অধীন এবং ভারতীয় সংবিধানের ধারা ২৪৩  অনুযায়ী, এই পরিষেবাকে পুরসভার কাজকর্মের মধ্যে অন্তর্ভুক্ত করা হয়েছে। রাজ্যগুলিতে অগ্নিকাণ্ড সংক্রান্ত কোনো তথ্য কেন্দ্রীয় সরকার রাখে না।
অগ্নিকাণ্ড থেকে মানুষের জীবন ও সম্পত্তি রক্ষায় প্রয়োজনীয় পদক্ষেপ নেওয়ার ক্ষেত্রে প্রাথমিক দায়দায়িত্ব হল রাজ্য সরকারগুলির।
লোকসভায় এক প্রশ্নের উত্তরে লিখিতভাবে এই বক্তব্য পেশ করেছেন স্বরাষ্ট্র প্রতিমন্ত্রী শ্রী নিত্যানন্দ রাই।
CG/ MP /SKD/ ReleaseID: 1942468/ 26 July, 2023 / W- 189
(Visitor Counter : 45
কৃষিমন্ত্রক
রাজস্থান, মধ্যপ্রদেশ, পাঞ্জাব, গুজরাট, উত্তরপ্রদেশ, মহারাষ্ট্র, ছত্তিশগড়, হরিয়ানা এবং বিহারের প্রায় ৩ লক্ষ হেক্টর জমিতে পঙ্গপাল নিয়ন্ত্রণের কাজ চালানো হয়েছে
নয়াদিল্লী, ১৪ জুলাই, ২০২০
১১ই এপ্রিল থেকে ১২ জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাট, উত্তরপ্রদেশ এবং হরিয়ানায় ১ লক্ষ ৬০ হাজার ৬৫৮ হেক্টর জমিতে পঙ্গপাল নিয়ন্ত্রণের কাজ চালিয়েছে পঙ্গপাল নিয়ন্ত্রণ দপ্তর। ১২ জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাট, উত্তরপ্রদেশ, মহারাষ্ট্র, ছত্তিশগড়, হরিয়ানা এবং বিহারে ১ লক্ষ ৩৬ হাজার ৭৮১ হেক্টর জমিতে এই পঙ্গপাল নিয়ন্ত্রণের কাজ সংশ্লিষ্ট রাজ্য সরকার পরিচালিত করেছে।
১২ এবং ১৩ জুলাই রাতে রাজস্থানের বারমের, জয়সলমীর, যোধপুর, বিকানের, শ্রীগঙ্গানগর, চুরু, ঝুনঝুন এবং আলোয়ার এই ৭টি জেলায় ২৬টি জায়গায় পঙ্গপাল নিয়ন্ত্রণের কাজ পরিচালনা করা হয়। এই একই সময়ে উত্তরপ্রদেশের গোন্ডা জেলায় একটি জায়গায় এবং হরিয়ানায় মহেন্দ্রগড় ও ভোওয়ানি জেলায় দুটি জায়গায় পঙ্গপাল নিয়ন্ত্রণ অভিযান চালানো হয়। এই কাজ পরিচালনা করে সংশ্লিষ্ট রাজ্যের পঙ্গপাল নিয়ন্ত্রণ দপ্তর। এর পাশাপাশি সংশ্লিষ্ট রাজ্যের কৃষি দপ্তরও হরিয়ানা, উত্তরপ্রদেশে ১২ এবং ১৩ জুলাই রাতে পঙ্গপাল নিয়ন্ত্রণের কাজ পরিচালনা করে।
বর্তমানে স্প্রে-যান সহ ৬০টি পঙ্গপাল নিয়ন্ত্রণকারী দল রাজস্থান, গুজরাট, মধ্যপ্রদেশ ও উত্তরপ্রদেশে নিযুক্ত রয়েছে। ২০০রও বেশি কেন্দ্রীয় সরকারি কর্মচারী এই পঙ্গপাল নিয়ন্ত্রণের কাজে যুক্ত রয়েছেন। এছাড়াও ২০টি স্প্রে সরঞ্জামকেও এই পঙ্গপাল নিয়ন্ত্রণের কাজে লাগানো হয়েছে। পঙ্গপাল নিয়ন্ত্রণের কাজ জোরদার করে তুলতে ৫৫টি অতিরিক্ত স্প্রে-যান কেনা হয়েছে এবং সেগুলিকেও কাজে লাগানো হয়েছে।
এছাড়াও বড় গাছ এবং দুর্গম অঞ্চলে কীটনাশক স্প্রে করার মাধ্যমে পঙ্গপাল নিয়ন্ত্রণের কাজ পরিচালনার জন্য ১৫ টি ড্রোণ কাজে লাগানো হচ্ছে। মূলত এগুলি রাজস্থান, বারমের, জয়সলমীর, নাগৌর অঞ্চলে মোতায়েন করা হয়েছে। ভারতীয় বায়ুসেনাও এমআই-১৭ হেলিকপ্টার ব্যবহার করে পরীক্ষামূলকভাবে পঙ্গপাল নিয়ন্ত্রণ অভিযানের কাজ চালিয়েছে।
গুজরাট, উত্তরপ্রদেশ, মধ্যপ্রদেশ, মহারাষ্ট্র, ছত্তিশড়, বিহার এবং হরিয়ানায় কোন গুরুত্বপূর্ণ ফসলের ক্ষয়ক্ষতির খবর পাওয়া যায়নি। তবে রাজস্থানের কয়েকটি জেলা ফসলের সামান্য ক্ষয়ক্ষতির খবর পাওয়া গেছে।
অপরিণত গোলাপী রঙের পঙ্গপালের ঝাঁক এবং প্রাপ্ত বয়স্ক হলুদ পঙ্গপাল রাজস্থানের বারমের, জয়সলমীর, যোধপুর, বিকানের, ঝুনঝুন, শ্রীগঙ্গানগর, আলোয়ার, চুরু, এবং হরিয়ানার মহেন্দ্রগড় ও উত্তরপ্রদেশের সীতাপুর, গোন্ডা জেলায় বেশ কিছুদিন ধরে সক্রিয় ছিল।
(CG/SS/NS
প্রধানমন্ত্রীরদপ্তর
অষ্টাদশ এশিয়া গেমস-এর পদকজয়ীদের সঙ্গে প্রধানমন্ত্রীর বার্তালাপ
নয়াদিল্লি, ০৫ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আজ সদ্য-সমাপ্ত অষ্টাদশ এশিয়ান গেমস-এর পদকজয়ীদের সঙ্গে কথা বলেন। প্রত্যেক পদকপ্রাপ্ত প্রতিযোগীকে অভিনন্দন জানিয়ে তাদের অসাধারণ ক্রীড়া নৈপুণ্যের প্রশংসা করেন। পদকজয়ীদের তিনি জানান যে তাদের ক্রীড়া নৈপুণ্য ভারতের মর্যাদা। এই সম্মান এবং খ্যাতি প্রাপ্তির পর পদকজয়ীরা তাদের লক্ষ্যচ্যূত হবেন না বলে প্রধানমন্ত্রী আশাপ্রকাশ করেন।
কথাপ্রসঙ্গে প্রধানমন্ত্রী ক্রীড়াবিদদের তাদের ক্রীড়া নৈপুণ্য বাড়ানোর জন্য প্রযুক্তি সহায়তা নেওয়ার কথাও বলেন। প্রধানমন্ত্রী বলেন, নিজস্ব দক্ষতা বাড়ানোর জন্য প্রযুক্তির সাহায্য নিতে পারলে খেলোয়াড়রা তাদের দক্ষতার সঠিক মূল্যায়ন করতে পারবেন। একইসঙ্গে বিশ্বের শীর্ষস্হানীয় ক্রীড়াবিদদের দক্ষতার সঙ্গে নিজেদের ক্ষমতার তুলনামূলক বিচারও করতে পারবেন।
ছোট ছোট শহর, গ্রামাঞ্চল এবং দারিদ্র পটভূমি থেকে উঠে আসা এই প্রতিভারা তাদের ক্রীড়া দক্ষতা প্রদর্শন করে দেশের জন্য পদক জেতায় প্রধানমন্ত্রী সন্তোষ প্রকাশ করেন। তিনি বলেন, গ্রামাঞ্চলে বহু প্রতিভা রয়েছে যাদের উপযুক্তভাবে গড়ে তুলতে হবে। তিনি আরও বলেন, একজন ক্রীড়াবিদ দৈনন্দিন যে ধরনের সংগ্রামের মধ্যে দিয়ে উঠে আসেন, বহির্বিশ্ব সে সম্পর্কে অবগত নয়। তাঁদের চারিত্রিক দৃঢ়তা, তাদের ক্রীড়ার প্রতি নিষ্ঠাকে প্রধানমন্ত্রী কুর্নিশ জানিয়ে আশাপ্রকাশ করেন, গোটা দেশ তাদের প্রচেষ্ঠা প্রত্যক্ষ করে উদ্বুদ্ধ হবে।
শ্রী মোদী পদকপ্রাপ্তিতে থেমে না থেকে ক্রীড়াবিদদের আরও বড় সম্মান প্রাপ্তির প্রয়াসে লড়াই করার আহ্বান জানান। তিনি বলেন, পদকজয়ীরা এখন আরও বড় একটি চ্যালেঞ্জের সম্মুখীন হলেন- তারা যেন অলিম্পিক গেমসের মঞ্চে পৌঁছে তাঁদের লক্ষ্যচ্যূত না হন।
স্বাধীন দায়িত্বপ্রাপ্ত কেন্দ্রীয় ক্রীড়া ও যুব বিষয়ক প্রতিমন্ত্রী কর্নেল রাজ্যবর্ধন রাঠোর অনুষ্ঠানে উপস্হিত ছিলেন। শ্রী রাঠোর বলেন, প্রধানমন্ত্রীর দর্শন এবং সরকার ক্রীড়াক্ষেত্রে যে ব্যবস্হা নিয়েছে তা তরুণ ক্রীড়াবিদদের উদ্বুদ্ধ করবে।
CG/SSS/NS/…
(Visitor Counter : 84
যুবওক্রীড়াবিষয়কমন্ত্রক
সমস্ত এসএআই  প্রশিক্ষকদের বছরে দু’বার বয়স উপযুক্ত শারীরিক সক্ষমতা পরীক্ষা দিতে হবে
নয়াদিল্লি, ০৫ অক্টোবর, ২০২০
স্পোর্টস অথরিটি অফ ইন্ডিয়া  সকল প্রশিক্ষকদের বছরে দু’বার শারীরিক সক্ষমতা পরীক্ষা নেবে বলে জানিয়েছে। প্রতিটি প্রশিক্ষকদের এই পরীক্ষা সম্পর্কিত তথ্য বজায় রাখতেহবে।
গত ২৪শে সেপ্টেম্বর ফিট ইন্ডিয়া ডায়ালগে প্রধানমন্ত্রী শ্রী নরেন্দ্র মোদী বয়স-ভিত্তিক শারীরিক সক্ষমতার বিষয়ে যে নিয়ম-নির্দেশিকার সূচনা করেছিলেন, সেই অনুসারে এই শারীরিক সক্ষমতার পরীক্ষা নেওয়া হবে প্রশিক্ষকদের। এই প্রথম বয়স উপযুক্ত শারীরিক সক্ষমতা পরীক্ষা নেওয়া হচ্ছে। শারীরিক সক্ষমতা নিয়মের অঙ্গ হিসাবে সমস্ত প্রশিক্ষকদের – বডি কম্পোজিশন টেস্ট – বিএমআই, ভারসাম্য পরীক্ষা, পেশী শক্তির পরীক্ষা, পেশী সহনশীলতা পরীক্ষা, কার্ডিও ভাসকুলার ফিটনেস পরীক্ষা বা ২.৪ কিলোমিটার হাঁটা/দৌড়ানোর পরীক্ষা দিতে হবে।
প্রশিক্ষকদের সক্ষমতার ওপর বিশেষ গুরুত্ব দিতে সাই এই সিদ্ধান্ত নিয়েছে। এক বিবৃতিতে সাই – এর পক্ষ থেকে জানানো হয়েছে, প্রাথমিকভাবে বিশেষজ্ঞ প্রশিক্ষকদের মাধ্যমে অ্যাথলিটদের প্রশিক্ষণের জন্য স্পোর্টস অথরিটি অফ ইন্ডিয়া দায়বদ্ধ। এক্ষেত্রে প্রশিক্ষকদেরও শারীরিকভাবে সক্ষম থাকা প্রয়োজন, যাতে তাঁরা অ্যাথলিটদের ভালোভাবে প্রশিক্ষণ দিতে পারেন। তাই, বছরে দু’বার প্রশিক্ষকদের শারীরিক সক্ষমতা মূল্যায়ন করা হবে। এই শারীরিক সক্ষমতার পরীক্ষাগুলির নিয়মের খসড়া চূড়ান্ত করেছে একটি বিশেষজ্ঞ কমিটি।
CG/SS/SB
(Visitor Counter : 60
শিল্পওবাণিজ্যমন্ত্রক
বাণিজ্য ,বিনিয়োগ ও সহযোগিতার বিষয়ে ভারত-মেক্সিকো দ্বিপাক্ষিক উচ্চস্তরীয় গোষ্ঠীর পঞ্চম বৈঠক
নয়াদিল্লী, ১৩ অক্টোবর, ২০২০
বাণিজ্য, বিনিয়োগ ও সহযোগিতার বিষয়ে ভারত-মেক্সিকো দ্বিপাক্ষিক উচ্চস্তরীয় গোষ্ঠীর পঞ্চম বৈঠকে ভিডিও কনফারেন্সের মাধ্যমে অনুষ্ঠিত হয়েছে। ৯ই অক্টোবর আয়োজিত এই বৈঠকে ভারত সরকারের বাণিজ্য সচিব ডঃ অনুপ ওয়াধওয়ান এবং মেক্সিকো সরকারের বিদেশ বাণিজ্য বিষয়ক মন্ত্রী মিস লুজ মারিয়া দে লা মোরা সভাপতিত্ব করেন। এই বৈঠকে উপস্থিত ছিলেন উভয় দেশের একাধিক মন্ত্রকের শীর্ষ আধিকারিক এবং বণিকসভার সদস্যরা ।
সাম্প্রতিক সময়ে ভারত ও মেক্সিকো দ্বিপাক্ষিক বাণিজ্য ক্ষেত্রে যে অগ্রগতি লাভ করেছে সে সম্পর্কে উচ্ছ্বসিত প্রশংসা জানানো হয়। উভয় দেশের উদ্যোগে অডিও-ভিজ্যুয়াল ক্ষেত্রে কো-প্রোডাকশন, দ্বিপাক্ষিক বিনিয়োগ চুক্তি, কৃষিজাত পণ্যের বাজারজাত করা, বাণিজ্য সম্পর্কিত প্রযুক্তিগত বাধাদূর করা ইত্যাদি বিষয়ের ওপর আলোচনা চালানো হয়। দুই দেশের মধ্যে মেধাসত্ত্ব অধিকার ক্ষেত্রে সহযোগিতা এবং পর্যটন ক্ষেত্রে উৎসাহদান ও দুই দেশের সাধারণ মানুষের মধ্যে যোগাযোগ বৃদ্ধির বিষয় নিয়ে আলাপ-আলোচনা চলে।
বৈঠকে বাণিজ্য ক্ষেত্রে সহযোগিতা বৃদ্ধির উদ্দেশ্যে দুটি বাণিজ্য বিষয়ক সমঝোতাপত্র স্বাক্ষরিত হয়। ভারতের ইলেকট্রনিক্স অ্যান্ড কম্পিউটার সফ্টওয়্যার এক্সপোর্ট প্রমোশন কাউন্সিল অফ ইন্ডিয়া এবং মেক্সিকান চেম্বার অফ ইলেকট্রনিক্স, টেলিকমিউনিকেশ অ্যান্ড ইনফরমেশন টেকনোলজিস-এর মধ্যে এই সমঝোতাপত্র স্বাক্ষরিত হয়। এছাড়াও ফেডারেশন অফ ইন্ডিয়ান চেম্বার অফ কমার্স ও মেক্সিকান বিজনেস কাউন্সিল অফ ফরেন ট্রেড, ইনভেস্টমেন্ট অ্যান্ড টেকনোলজি এর মধ্যেও আর একটি সমঝোতাপত্র স্বাক্ষরিত হয়েছে। ভারত ও মেক্সিকোর মধ্যে বাণিজ্যিক সম্পর্ক উন্নতির বিষয়ে উৎসাহদানে এই চুক্তি স্বাক্ষরিত হয়।
উভয় দেশই ওষুধ, চিকিৎসা সরঞ্জাম, স্বাস্থ্য পরিষেবা, কৃষি পণ্য, মৎস্য চাষ, খাদ্য প্রক্রিয়াকরণ ও মহাকাশ ক্ষেত্রে দ্বিপাক্ষিক সহযোগিতা বৃদ্ধির বিষয়ে সহমত পোষণ করেছে। একইসঙ্গে ভারত- মেক্সিকো দ্বিপাক্ষিক বাণিজ্য সম্পর্কের প্রসার ও বৈচিত্র্য নিয়ে আসতে সম্মত হয়েছে। সফলভাবে এই বৈঠক অনুষ্ঠিত হওয়ার পর উভয় দেশের পক্ষ থেকে যৌথভাবে এই বিবৃতি জারি করা হয়েছে।
CG/ SS/NS
(Visitor Counter : 138
দক্ষতাউন্নয়নওশিল্পোদ্যোগমন্ত্রক
প্রতিটি জেলায় দক্ষতা উন্নয়ন কেন্দ্র
নয়াদিল্লি, ১৩ মার্চ, ২০২০
দক্ষতা উন্নয়ন ও শিল্পোদ্যোগ মন্ত্রক দেশের প্রতিটি জেলায় দক্ষতা বিকাশের জন্য ‘প্রধানমন্ত্রী কৌশল কেন্দ্র’ নামে আদর্শ দক্ষতা বিকাশ কেন্দ্র স্থাপনে গুরুত্ব দিচ্ছে। এই ধরনের প্রশিক্ষণ কেন্দ্র স্থাপনের জন্য জাতীয় দক্ষতা উন্নয়ন নিগমের মাধ্যমে প্রকল্প খাতে মোট খরচের ৭৫ শতাংশ পর্যন্ত মূলধনী ব্যয় যোগান দেওয়া হয়। চলতি বছরের ১৭ই জানুয়ারি পর্যন্ত দেশের ৭০৭টি জেলায় ৮১২টি প্রধানমন্ত্রী কৌশল কেন্দ্র গড়ে তোলার প্রস্তাব অনুমোদন করা হয়েছে। এই কেন্দ্রগুলির মধ্যে ইতিমধ্যেই ৭২৩টি গড়ে উঠেছে।
রাজ্যসভায় আজ এক লিখিত জবাবে এই তথ্য দেন দক্ষতা উন্নয়ন ও শিল্পোদ্যোগ প্রতিমন্ত্রী শ্রী আর কে সিং। তিনি আরও জানান, প্রধানমন্ত্রী কৌশল বিকাশ যোজনার নীতি-নির্দেশিকা অনুযায়ী, দক্ষতা বিকাশ সংক্রান্ত কর্মকাণ্ডে বিধায়ক বা সাংসদ সহ জনপ্রতিনিধিদের সামিল করা বা তাঁদের মতামত নেওয়ার সংস্থান রয়েছে। প্রধানমন্ত্রী কৌশল বিকাশ যোজনায় সাংসদদের পৌরোহিত্যে গঠিত কমিটির ‘দিশা’ বৈঠকের মাধ্যমে কাজকর্ম রূপায়ণের ওপর নজরদারি চালানো হয়।
CG/BD/DM
(Visitor Counter : 64
স্বাস্থ্যওপরিবারকল্যাণমন্ত্রক
দশম বিশ্ব শ্রবণ দিবস উদযাপনে কেন্দ্রীয় স্বাস্থ্য মন্ত্রী ডঃ মনসুখ মান্ডভিয়ার ভাষণ
নয়াদিল্লি, ০৩ মার্চ, ২০২২
কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া শ্রবণ ব্যাধি ও শ্রবণ প্রতিবন্ধকতা সম্পর্কে সাধারণ মানুষের মধ্যে সচেতনতা বৃদ্ধির জন্য সহযোগিতামূলক প্রয়াসের উপর গুরুত্ব দিয়েছেন। তিনি বলেন, “জন ভাগিদারি এবং জন আন্দোলন’ – এর মাধ্যমে শ্রবণজনিত ব্যাধিগুলির ক্ষেত্রে প্রাথমিক সনাক্তকরণের সুবিধা এবং সময় মতো চিকিৎসার বিষয় সম্পর্কে সাধারণ মানুষের মধ্যে সচেতনতার বার্তা ছড়িয়ে দেওয়া সম্ভব। দশম বিশ্ব শ্রবণ দিবস উদযাপন উপলক্ষে আয়োজিত এক অনুষ্ঠানের ভাষণে একথা জানান তিনি। এ বছরের বিষয় ভাবনা হ’ল – ‘জীবনের জন্য শোনা, মনোযোগ দিয়ে শোনা’।
শ্রবণ ব্যাধি এবং শ্রবণ প্রতিবন্ধকতা দূর করার ক্ষেত্রে আশা কর্মী, চিকিৎসক, নার্স, বিভিন্ন সংস্থা যেভাবে কাজ করে চলেছে, তার জন্য প্রশংসা করেন তিনি। শ্রবণ প্রতিবন্ধীদের প্রাথমিক পর্যায়ে চিকিৎসা এবং রোগ-নির্ণয়ের ক্ষেত্রে অভিভাবকদের আরও শিক্ষিত করে তোলার আহ্বান জানান কেন্দ্রীয় মন্ত্রী। নিজে থেকে ওষুধ ব্যবহার না করে চিকিৎসকের পরামর্শ নেওয়া উচিৎ। কেন্দ্রীয় মন্ত্রী বলেন, এই রোগের চিকিৎসায় প্রযুক্তির ব্যবহার আগামী দিনে গেম চেঞ্জার হয়ে উঠতে পারে। প্রবীণ ব্যক্তিদের স্বাস্থ্য সেবায় সরকার অঙ্গীকারবদ্ধ। শ্রবণ শক্তি হ্রাসের চিকিৎসার জন্য বয়স্ক ও শিশুদের অগ্রাধিকার দেওয়া হচ্ছে। স্বাস্থ্য ও পরিবার কল্যাণ মন্ত্রক ইতিমধ্যেই বয়স্ক ব্যক্তিদের স্বাস্থ্য সংক্রান্ত বিভিন্ন সমস্যা মোকাবিলা করার জন্য ‘প্রবীণ ব্যক্তিদের স্বাস্থ্য সংক্রান্ত বিষয়ে যত্ন নেওয়ার জন্য জাতীয় কর্মসূচি  চালু করেছে। এদিন কেন্দ্রীয় মন্ত্রী ভার্চ্যুয়াল মাধ্যমে মহীশূরের অল ইন্ডিয়া ইন্সটিটিউটের স্পিচ অ্যান্ড হেয়ারিং – এ ১১টি আউটরিচ সার্ভিস সেন্টার এবং এআইআইএমএস-তে নিওনাটাল হেয়ারিং স্ক্রিনিং ফেসিলিটি ফর হেয়ারিং ইম্পেয়ারড্ – এর সূচনা করেন। নবজাতক শিশু, স্কুল পড়ুয়া এবং প্রাপ্ত বয়স্কদের বিষয়ে গত দু’বছরে কানের চিকিৎসা সংক্রান্ত প্রতিবেদন সহ শিশু ও বয়স্কদের কানের চিকিৎসার উপর একটি বই প্রকাশ করেন তিনি। অনুষ্ঠানে কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার উপস্থিত ছিলেন।
CG/SS/SB
(Visitor Counter : 122
যোগাযোগওতথ্যপ্রযুক্তিমন্ত্রক
ইন্ডিয়া পোস্ট পেমেন্টস্ ব্যাঙ্কের গ্রাহক সংখ্যা ৫ কোটি ছাড়িয়েছে
নয়াদিল্লি, ১৮ জানুয়ারি, ২০২২
দেশের সাধারণ মানুষের আর্থিক অন্তর্ভুক্তির জন্য বৃহত্তর উদ্যোগ নিয়েছিলেন প্রধানমন্ত্রী। এরই অঙ্গ হিসাবে কেন্দ্রীয় সরকারের যোগাযোগ মন্ত্রকের আওতায় ইন্ডিয়া পোস্ট নেটওয়ার্কের পরিধি বিস্তারে ডিজিটাল ব্যাঙ্ক পরিষেবা – ইন্ডিয়া পোস্ট পেমেন্টস্ ব্যাঙ্ক -এর সূচনা করা হয়। এই ডিজিটাল ব্যাঙ্কিং পরিষেবার মাধ্যমে আর্থিক অন্তর্ভুক্তির লক্ষ্য অর্জনের ক্ষেত্রে এদিন ইন্ডিয়ান পোস্ট পেমেন্টস্ ব্যাঙ্ক একটি মাইলফলক লাভ করেছে। তিন বছরে তাঁদের গ্রাহক সংখ্যা ৫ কোটি ছাড়িয়েছে। ডিজিটাল ও কাগজ বিহীন পদ্ধতিতে আইপিপিবি ৫ কোটি অ্যাকাউন্ট খুলেছে। গ্রামীণ এলাকায় ১ লক্ষ ২০ হাজার ডাকঘর সহ মোট ১ লক্ষ ৩৬ হাজার ডাকঘরের ১ লক্ষ ৪৭ হাজার ব্যাঙ্কিং পরিষেবা প্রদানকারীর সাহায্যে দোরগোড়ায় এই পরিষেবা পৌঁছে দেওয়া সম্ভব হয়েছে। ২ লক্ষ ৮০ হাজার ডাকঘর কর্মচারীর শক্তিকে কাজে লাগিয়ে আর্থিকভাবে সচেতনতা এবং গ্রাহকদের ক্ষমতা বৃদ্ধিতে বিশ্বের এই বৃহত্তম ডিজিটাল আর্থিক স্বাক্ষরতা কর্মসূচি চালানো হয়েছে। আইপিপিবি-র পক্ষ থেকে আরও জানানো হয়েছে যে, ১৩টিরও বেশি ভাষায় ইউআইডিএআই – এর পরিষেবা ও এনপিসিআই, আরবিআই – এর নিষ্পত্তি ব্যবস্থাপনা এবং কম্প্যুটার-ভিত্তিক তথ্য বিনিময় ব্যবস্থাপনার সাহায্যে তৃণমূল স্তরে এই ডিজিটাল ব্যাঙ্কিং পরিষেবা পৌঁছে দেওয়া হয়েছে।
আইপিপিবি-র মোট অ্যাকাউন্ট হোল্ডারদের মধ্যে ৪৮ শতাংশই মহিলা। এর মধ্যে ৯৮ শতাংশ মহিলাদের অ্যাকাউন্ট দোরগোড়ায় খোলা হয়েছে। ৬৮ শতাংশেরও বেশি মহিলা এখন ‘সরাসরি সুবিধাভোগীর হস্তান্তর - ডিবিটি’র সুবিধা পাচ্ছেন। আইপিপিবি আরও জানিয়েছে যে, যুবসম্প্রদায়ের মধ্যে এই ডিজিটাল ব্যাঙ্কিং পরিষেবা গ্রহণের আগ্রহ সবচেয়ে বেশি। মোট অ্যাকাউন্ট হোল্ডারদের মধ্যে ৪১ শতাংশেরও বেশি অ্যাকাউন্টধারীর বয়স ১৮-৩৫ বছরের মধ্যে। এদিন ডাকবিভাগের সচিব শ্রী বিনীত পান্ডে এই ঐতিহাসিক সাফল্যের বিষয়ের কথা তুলে ধরে জানান, শহর ও গ্রাম উভয়কেই এর আওতায় নিয়ে এসে দেশের বৃহত্তম আর্থিক অন্তর্ভুক্তিমূলক নেটওয়ার্ক গড়ে তুলতে ভারতীয় ডাকবিভাগ প্রতিশ্রুতিবদ্ধ। গ্রামীণ ভারতে নিরাপদ, সহজ, সরল, ডিজিটাল ইকো ব্যবস্থাপনার জন্যই মাত্র তিন বছরের মধ্যে এই সাফল্য এসেছে বলে উল্লেখ করেন তিনি। আইপিপিবি – এর কার্যনির্বাহী অধিকর্তা তথা সিইও শ্রী জে ভেঙ্কটরামু জানিয়েছেন, কোভিডের সময় নিরবচ্ছিন্ন ব্যাঙ্কিং পরিষেবা প্রদানের জন্য গ্রাহকদের মধ্যে আস্থা অর্জন সম্ভব হয়েছে। বর্তমান পরিস্থিতিতে সম্পূর্ণ ডিজিটাল ও কাগজবিহীন ব্যাঙ্কিং পরিষেবা সাধারণ মানুষের দোরগোড়ায় পৌঁছে দেওয়ার জন্য ডাক বিভাগ প্রস্তুত রয়েছে বলেও উল্লেখ করেন তিনি।
CG/SS/SB
(Visitor Counter : 173
আইএফএসসি কর্তৃপক্ষ
জাতীয় বীমা অ্যাকাডেমি -র সঙ্গে আইএফএসসিএ সমঝোতা পত্র স্বাক্ষর
নতুন দিল্লি, ২০ এপ্রিল, ২০২২
আন্তর্জাতিক আর্থিক পরিষেবা কেন্দ্রে  বীমা ক্ষেত্রে দক্ষতা বৃদ্ধি তথা দক্ষ ও পারদর্শী কর্মীদের নিয়ে দল গঠনের লক্ষ্যে আন্তর্জাতিক আর্থিক সেবা কেন্দ্র কর্তৃপক্ষ  জাতীয় বীমা অ্যাকাডেমি -র সঙ্গে একটি সমঝোতা পত্র  স্বাক্ষর করেছে।
আইএফএসসিএ-এর উদ্দেশ্যই হলো আন্তর্জাতিক স্তরে এক সুদৃঢ় সম্পর্ক গড়ে তোলা এবং ভারতীয় অর্থ ব্যবস্থার চাহিদার উপর গুরুত্ব দিয়ে আঞ্চলিক/ আন্তর্জাতিক পর্যায়ে একটি আন্তর্জাতিক আর্থিক মঞ্চ হিসেবে কাজকর্ম পরিচালনা করা। আন্তর্জাতিক আর্থিক পরিষেবা কেন্দ্রে বীমা এক উদীয়মান ক্ষেত্র হয়ে উঠছে। তাই জাতীয় বীমা অ্যাকাডেমির সঙ্গে স্বাক্ষরিত সমঝোতা পত্রটি বীমা ক্ষেত্রে দক্ষতা বৃদ্ধিতে সুদূর প্রসারী ভূমিকা নেবে।
জাতীয় বীমা অ্যাকাডেমি একটি উৎকর্ষ প্রতিষ্ঠান, যেটি বীমা ক্ষেত্রে সেরা প্রতিভা সংস্থান করার কাজে যুক্ত। এনআইএ নিরন্তর পরিবর্তিনশীল বীমা ক্ষেত্রের চাহিদা মেটাতে ভারতে বীমা শিল্পের জন্য প্রশিক্ষণ কর্মসূচি প্রণয়ন, এই কর্মসূচির ক্রমাগত মানোন্নয়ন এবং তা পরিচালনার সঙ্গে যুক্ত রয়েছে।
দুই প্রতিষ্ঠানের মধ্যে এধরণের সমঝোতা পত্র স্বাক্ষরের উদ্দেশ্যই হলো আন্তর্জাতিক আর্থিক পরিষেবা কেন্দ্রের জন্য প্রয়োজনীয় দক্ষতা সম্পন্ন মানব সম্পদ গড়ে তোলা। আইএফএসসি ইতিমধ্যেই বীমা প্রতিষ্ঠানগুলির প্রয়োজনীয়তা পূরণের জন্য ইন্স্যুরেন্স ইনস্টিটিউট অফ ইন্ডিয়া  প্রতিষ্ঠানের সঙ্গে একটি সমঝোতা পত্র স্বাক্ষর করেছে।
CG/BD/SKD/
(Visitor Counter : 97
নির্বাচনকমিশন
বিজয় মিছিল সংক্রান্ত নির্দেশিকা
নতুন দিল্লি, ১০ মার্চ, ২০২২
৮ই জানুয়ারি ২০২২ তারিখে নির্বাচন কমিশন গোয়া, মণিপুর, পাঞ্জাব, উত্তর প্রদেশ এবং উত্তরাখণ্ড বিধানসভার নির্বাচন ঘোষণা করেছিল। নির্বাচনের দিনক্ষণ ঘোষণার পাশাপাশি, কমিশন কোভিড সময়কালে নির্বাচনের বিভিন্ন দিক নিয়ে বিশদ নির্দেশিকাও জারি করে। এর মধ্যে বিজয় মিছিল সংক্রান্ত নির্দেশিকাও ছিল। কোভিড পরিস্থিতির উন্নতির সঙ্গে সঙ্গে কেন্দ্রীয় স্বাস্থ্য মন্ত্রক ও রাজ্য সরকারগুলির সঙ্গে পরামর্শ করে কমিশন, নির্বাচন সংক্রান্ত বেশ কিছু বিধিনিষেধ ক্রমশ শিথিলও করে।
যেসব রাজ্যে নির্বাচন হয়েছে, সেগুলির বর্তমান কোভিড পরিস্থিতি বিবেচনা করে কমিশন গণনার সময় এবং গণনার পরে বিজয় মিছিল সংক্রান্ত নিষেধাজ্ঞা শিথিল করার সিদ্ধান্ত নিয়েছে। বিজয় মিছিলের উপর যে সম্পূর্ণ নিষেধাজ্ঞা ছিল, তা প্রত্যাহার করে নেওয়া হয়েছে। তবে, সংশ্লিষ্ট জেলা প্রশাসন এবং রাজ্য বিপর্যয় মোকাবিলা কর্তৃপক্ষ যেসব নির্দেশ দিয়েছে, তা বলবৎ থাকবে।
CG/SD/SKD/
(Visitor Counter : 100
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ কর্মসূচির আওতায় মোট টিকাদান ১৮৯.৪৮ কোটি ডোজ ছাড়িয়ে গেছে
১২-১৪ বছর বয়সসীমায় ২ কোটি ৯৫ লক্ষেরও বেশি প্রথম ডোজ টিকা দেওয়া হয়েছে
দেশে এখন চিকিৎসাধীন রোগীর সংখ্যা কমে হয়েছে ১৯ হাজার ৫০৯
গত ২৪ ঘণ্টায় করোনা আক্রান্ত হয়েছেন ৩ হাজার ২০৫ জন
বর্তমানে আরোগ্যের হার ৯৮.৭৪ শতাংশ
সাপ্তাহিক সংক্রমণের হার ০.৭৬ শতাংশ
নতুন দিল্লি, ৪ মে, ২০২২
আজ সকাল ৭টা পর্যন্ত পাওয়া অন্তর্বর্তী প্রতিবেদন অনুসারে দেশে কোভিড টিকাকরণ কর্মসূচির আওতায় মোট ১৮৯.৪৮ কোটিরও বেশি  ডোজ টিকা দেওয়া হয়েছে। এজন্য ২,৩৪,৪৬,১১৩টি সেশন লেগেছে।
১২-১৪ বছর বয়সসীদের কোভিড টিকাকরণ শুরু হয়েছে ১৬ই মার্চ ২০২২ তারিখ থেকে। এপর্যন্ত এই বয়সীমায় ২ কোটি ৯৫ লক্ষেরও বেশি  প্রথম ডোজের টিকা দেওয়া হয়েছে। ১৮-৫৯ বছর বয়সীদের সতর্কতামূলক ডোজের টিকা দেওয়া শুরু হয়েছে ১০ই এপ্রিল, ২০২২ থেকে।
টিকাকরণের বিশদ বিবরণ নীচে দেওয়া হল -
মোট টিকার ডোজ
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১০৪০৫৩৮৯
১০০১৯৩৪৯
৪৮৫০৩৪৬
|
|
প্রথমসারির করোনা যোদ্ধা
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১৮৪১৬১৬৫
১৭৫৪৪৬১৬
৭৭৩৭২১৮
|
|
১২-১৪ বছর বয়সী
|
|
প্রথমডোজ
দ্বিতীয়ডোজ
|
|
২৯৫০৯৮৮৯
৮০৪০৪৬৭
|
|
১৫-১৮ বছর বয়সী
|
|
প্রথমডোজ
দ্বিতীয় ডোজ
|
|
৫৮৫৫৭১৯৪
৪২৬৫৬২৩৭
|
|
১৮-৪৪ বছর বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
৫৫৫৮৭০২০৫
৪৭৯৫৮৭৭৩৫
২০৬৬৩৭
|
|
৪৫-৫৯ বছর বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
২০২৯৫২৪৩৬
১৮৮৩২২৯৬১
৬৫৩৬৮১
|
|
ষাটোর্ধ্ব
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১২৬৮৮৮৮১৭
১১৭৩৩৭৯৮১
১৫২৪৩৮৮০
|
|
|
|
সতর্কতামূলক ডোজ
|
|
২,৮৬,৯১,৭৬২
|
|
মোট
|
|
|
|
১,৮৯,৪৮,০১,২০৩
দেশে চিকিৎসাধীন রোগীর সংখ্যা ১৯ হাজার ৫০৯। মোট আক্রান্তের ০.০৫ শতাংশ উপসর্গযুক্ত।
দেশে বর্তমানে আরোগ্যের হার ৯৮.৭৪ শতাংশ।
২৪ ঘণ্টায় করোনা থেকে সুস্থ হয়ে উঠেছেন ২ হাজার ৮০২ জন। এই নিয়ে এপর্যন্ত মোট ৪,২৫,৪৪,৬৮৯ জন করোনা থেকে সুস্থ হয়ে উঠলেন।
২৪ ঘন্টায় নতুন করে করোনা আক্রান্ত হয়েছেন ৩ হাজার ২০৫ জন।
২৪ ঘণ্টায় ৩ লক্ষ ২৭ হাজার ৩২৭টি নমুনা পরীক্ষা করা হয়েছে। এই নিয়ে এপর্যন্ত মোট ৮৩.৮৯ কোটিরও বেশি  নমুনা পরীক্ষা করা হয়েছে।
দেশে বর্তমানে সাপ্তাহিক সংক্রমণের হার ০.৭৬ শতাংশ, দৈনিক সংক্রমণের হার ০.৯৮ শতাংশ।
CG/SD/SKD/
(Visitor Counter : 86